Frydenstrand Skoleafdeling i Frederikshavn er ramt af COVID-19. To medarbejdere og to elever er registreret smittet siden i lørdags. Det skriver Kanal Frederikshavn . Frydenstrand Skoleafdeling består af Abildvej og Buhlsvej. Lørdag blev det oplyst, at en medarbejder på Abildvej er smittet. Det samme er tilfældet med en elev i 5. klasse på Buhlsvej. I den forbindelse er eleverne i klasserne 2.A, 2.C og 5.S samt fire medarbejdere defineret som nære kontakter og hjemsendt til test og isolation. Mandag er det kommet frem, at yderligere en medarbejder og elev, begge på Abildvej, er smittet med COVID-19. I den forbindelse er eleverne i 3.A defineret som værende nære kontakter. Det oplyser Frederikshavn Kommune på deres hjemmeside.
Frydenstrand Skoleafdeling er ramt af coronavirus. Flere er sendt hjem i isolation og skal testes.